Հայկ Մարությանն ասաց, որ նախատեսում են նաեւ առնվազն մեկ մետրոյի կայարան կառուցել: Ըստ նրա՝ մասնագետների հետ եղել է քննարկում եւ նախագծանախահաշվային տվյալներով՝ շինարարության ծախսը կազմել է 50-100 մլն ԱՄՆ դոլար՝ կայարանի 1 կմ-ի աշխատանքները իրականացնելու համար. «Ուզում ենք մետրոյի «Գործարանային» կայարանն օգտագործել, որն այս օրերին գրեթե չի օգտագործվում: Կփորձենք ուսումնասիրել այդ մետրոյի շրջակայքը, այդտեղ նոր բիզնես, ուսումնական կենտրոններ կառուցել, որտեղ կաշխուժացնենք քաղաքային տնտեսությունը եւ բոնուս ստանալ մեկ մետրոյի կայարան»: